ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 05.12.1997 
COM(97) 665 τελικό 
ΕΤΗΣΙΑ ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ 
ΣΧΕΤΙΚΑ ΜΕ ΤΗΝ ΕΚΤΕΛΕΣΗ ΤΟΥ 
ΠΡΟΓΡΑΜΜΑΤΟΣ ΑΝΑΔΙΑΡΘΡΩΣΗΣ ΤΟΥ ΣΥΣΤΗΜΑΤΟΣ 
ΓΕΡΓΙΚΩΝ ΕΡΕΥΝΩΝ ΣΤΗΝ ΕΛΛΑΔΑ 
ΕΤΟΣ 1996 
(Αρθρο 5 της απόφασης αριθ. 85/360/ΕΟΚ του Συμβουλίου, της 16ης Ιουλίου 1985) 

Ι. ΕΙΣΑΓΩΓΗ 
To πρόγραμμα αναδιάρθρωσης των γεωργικών στατιστικών στην Ελλάδα εγκρίθηκε 
το 1985 (απόφαση του Συμβουλίου 85/360/ΕΟΚ της 16ης Ιουλίου 1985, όπως 
τροποποιήθηκε την τελευταία φορά με την απόφαση του Συμβουλίου αριθ. 
92/582/ΕΟΚ της 14ης Δεκεμβρίου 1992) και προβλέπει τα εξής: 
- δημιουργία τεχνικοδιοικητικής υποδομής σε κεντρικό επίπεδο, καθώς και σε 
επίπεδο περιφερειών και επαρχιών, που να μπορεί να εξασφαλίσει το 
σύνολο των ενεργειών σχετικά με τις γεωργικές στατιστικές, τόσο στο παρόν 
όσο και στο μέλλον· 
- βελτίωση των βάσεων δειγματοληψίας, ιδίως με την υλοποίηση του μητρώου 
των γεωργικών εκμεταλλεύσεων· 
- ανάπτυξη μηχανογραφικής υποστήριξης σε κεντρικό, περιφερειακό και 
υποπεριφερειακό επίπεδο για τη συλλογή, τον έλεγχο και την επεξεργασία 
των στοιχείων· 
- προοδευτική εφαρμογή του κοινοτικού προγράμματος γεωργικών ερευνών 
και γεωργικών στατιστικών προκειμένου να παρέχονται στην Κοινότητα οι 
(στατιστικές) πληροφορίες τις οποίες χρειάζεται για την εφαρμογή της ΚΓΠ. 
Όπως προβλέπεται από το άρθρο 5 της απόφασης 85/360/ΕΟΚ, η Επιτροπή 
υποβάλλει κάθε έτος στο Συμβούλιο έκθεση σχετικά με την εκτέλεση του 
προγράμματος. Η παρούσα έκθεση παρουσιάζει το σύνολο των εφαρμογών που 
πραγματοποιήθηκαν, τις δράσεις που αναλήφθηκαν καθώς και τα μέτρα που 
λήφθηκαν κατά τη διάρκεια του 1996 από τις αρμόδιες αρχές (Στατιστική 
Υπηρεσία και Υπουργείο Γεωργίας) και τα οποία ήταν απαραίτητα για την 
επίτευξη του στόχου του προγράμματος. 
II. ΠΡΟΟΔΟΣ 
Το 1996, το οποίο ήταν το πρώτο έτος εφαρμογής του προγράμματος, επέτρεψε να 
επιτευχθούν οι παρεμβάσεις που είχαν ως στόχο τη βελτίωση του συστήματος 
συλλογής, επεξεργασίας και παρουσίασης των στοιχείων. 
Κατά το έτος αυτό, δόθηκε έμφαση στη βελτίωση των βάσεων δειγματοληψίας με τη 
διενέργεια μιας ειδικής έρευνας (μικροαπογραφής) με σκοπό την ενημέρωση του 
μητρώου (βλ. λεπτομέρειες στο παράρτημα 1). 
Το σημαντικότερο πρόβλημα που παρουσιάστηκε κατά τα τελευταία έτη ήταν το 
πρόβλημα της ενημέρωσης του μητρώου που καταρτίστηκε με βάση την απογραφή 
γεωργίας-κτηνοτροφίας του 1991. 
Η αρχική λύση συνίστατο στην ενημέρωση ενός κεντρικού μητρώου για το σύνολο 
της χώρας με σκοπό την παροχή βοήθειας στους απομεμακρυσμένους χρήστες, με 
σύνδεση on line μέσω τηλεφωνικού δικτύου. Η λύση αυτή δεν κρίθηκε 
ικανοποιητική επειδή δεν εγγυάται την ακρίβεια των εγγραφών και επιπλέον 
αντιμετωπίζει τα προβλήματα ενός δημόσιου τηλεφωνικού δικτύου. 
Για τους λόγους αυτούς, η διεύθυνση πληροφορικής αποφάσισε το 1996 να προβεί 
στην εγκατάσταση μητρώων νομών για τα οποία θα είναι υπεύθυνο το προσωπικό 
των Υπηρεσιών Στατιστικής Νομών και τα οποία θα χρησιμοποιούνται ως βάση για 
την ενημέρωση του κεντρικού μητρώου στην Αθήνα. 
Η ΕΣΥΕ μπορεί να βεβαιώσει ότι το σύνολο των γεωργικών εφαρμογών μπορεί να 
λειτουργήσει σε επίπεδο νομών και να παράσχει αποτελέσματα σ' αυτό το επίπεδο, 
εκεί όπου η σχετική μεθοδολογία το επιτρέπει. Οι εφαρμογές αναπτύχθηκαν 
σύμφωνα με τη φιλοσοφία client/server και "τρέχουν" στο LAN κάθε τοπικού 
γραφείου το οποίο περιλαμβάνει δύο έως οκτώ θέσεις εργασίας, ανάλογα με το 
δυναμικό και τις ανάγκες κάθε νομού. Πρέπει ακόμη να υπογραμμιστεί ότι όλες οι 
εφαρμογές αναπτύχθηκαν για την επεξεργασία σε επίπεδο νομών, κατά τρόπον 
ώστε να είναι εκμεταλλεύσιμες αμέσως μόλις αυτό καταστεί μεθοδολογικά δυνατόν, 
για την παροχή τοπικών πληροφοριών. 
Στο πλαίσιο της λειτουργίας του νέου συστήματος και με δεδομένη τη συνεχή 
διεύρυνση των καθηκόντων, κυρίως του προσωπικού των περιφερειακών 
υπηρεσιών, αλλά και την αλλαγή του ρόλου και του αντικειμένου του προσωπικού 
του κέντρου, εμφανίστηκαν νέες ανάγκες κατάρτισης του προσωπικού. Έτσι, 
καταρτίστηκαν ειδικά προγράμματα κατάρτισης και ενημέρωσης του προσωπικού 
που ασχολείται με τις γεωργικές στατιστικές. Πρόκειται για προγράμματα που 
περιλαμβάνουν τη συνεχή κατάρτιση και ενημέρωση του προσωπικού που 
υποστηρίζει τις γεωργικές εφαρμογές στο κέντρο και στην περιφέρεια για την 
εξειδίκευση του στην διενέργεια και την επεξεργασία των γεωργικών ερευνών με 
σύγχρονα μέσα. 
Κατά το 1996, λόγω της διενέργειας της ειδικής έρευνας ενημέρωσης του μητρώου, 
πραγματοποιήθηκαν σεμινάρια ευρείας κλίμακας: αρχικά πραγματοποιήθηκαν 
σεμινάρια για τους επόπτες όλων των νομών σε δύο κέντρα κατάρτισης, Αθήνα -
Θεσσαλονίκη, οι οποίοι στη συνέχεια οργάνωσαν τοπικά σεμινάρια για την 
ενημέρωση των βοηθών εποπτών και των ερευνητών που έλαβαν μέρος στην έρευνα 
αυτή. 
Τέλος, στο πλαίσιο της ολοκλήρωσης του προγράμματος αναδιάρθρωσης των 
γεωργικών στατιστικών και της δημιουργίας του νέου στατιστικού πληροφοριακού 
συστήματος, πραγματοποιήθηκε στα τέλη του 1996 στην Αθήνα ένα ευρείας έκτασης 
σεμινάριο με θέμα "γεωργικές στατιστικές στην Ελλάδα και στην ΕΕ - εξελίξεις 
και προοπτικές" το οποίο διοργανώθηκε από τη Γενική Γραμματεία ΕΣΥΕ, το 
Υπουργείο Γεωργίας και την Eurostat, και συμμετείχαν όλοι οι υπάλληλοι οι 
εμπλεκόμενοι στην παραγωγή των στατιστικών πληροφοριών από το κέντρο και 
την περιφέρεια και των δύο φορέων (Γενική Γραμματεία ΕΣΥΕ - Υπουργείο 
Γεωργίας) καθώς και οι χρήστες από διάφορους φορείς άσκησης αγροτικής 
πολιτικής, ακαδημαϊκούς - ερευνητικούς φορείς κτλ. Σκοπός του σεμιναρίου ήταν 
να γίνει γνωστό το νέο ελληνικό σύστημα γεωργικής στατιστικής πληροφόρησης, να 
έλθουν σε επαφή μεταξύ τους όλοι οι εμπλεκόμενοι στην αλυσίδα παραγωγής των 
στατιστικών πληροφοριών, να κατανοήσουν το ρόλο που διαδραματίζουν σ' αυτήν 
και να εκφράσουν απόψεις και προτάσεις. Επιπλέον, αναπτύχθηκαν από εισηγητές 
της Επιτροπής, των κρατών μελών και της Ελλάδας και γενικότερα θέματα όπως: 
• η ΚΓΠ και η ανάγκη για στατιστική πληροφόρηση· 
• οι γεωργικές στατιστικές στο πλαίσιο της ΕΕ· 
• οι γεωργικές στατιστικές στην Ελλάδα και η ανάγκη μιας εθνικής 
στρατηγικής· 
• το μητρώο γεωργικών εκμεταλλεύσεων - χρήσεις και προοπτικές, 
προκειμένου να ενημερωθούν οι συμμετέχοντες για τα αντίστοιχα συστήματα των 
κρατών μελών και τις νέες ανάγκες που εμφανίζονται στο πλαίσιο της ΚΓΠ, καθώς 
και τις μελλοντικές προοπτικές στον τομέα της γεωργικής στατιστικής 
πληροφόρησης. 
Παράλληλα, το σεμινάριο έδωσε την ευκαιρία στους διάφορους χρήστες να 
ενημερωθούν για τα επιτεύγματα και τις δυνατότητες του νέου συστήματος και να 
ανταλλάξουν απόψεις και προτάσεις που θα αποτελέσουν αφετηρία διαρκούς 
διαλόγου για την ανάπτυξη και τη συνεχή βελτίωση του. 
III. ΣΥΜΠΕΡΑΣΜΑ 
Διαπιστώνεται ότι η λειτουργία του νέου συστήματος είναι πολύ ικανοποιητική. 
Πρόκειται για ένα σύγχρονο σύστημα στατιστικής πληροφόρησης το οποίο μπορεί 
να παρέχει εγκαίρως και σε ικανοποιητικό επίπεδο αξιοπιστίας τις (χπαιτούμενες 
στατιστικές πληροφορίες για την κάλυψη των εθνικών και κοινοτικών αναγκών 
στον τομέα της γεωργίας. Η επίδειξη που πραγματοποιήθηκε στη Λαμία απέδειξε 
ότι πρόκειται για ένα ευέλικτο σύστημα που παρέχει τη δυνατότητα εξέλιξης, 
επιτρέποντας έτσι την κάλυψη και μελλοντικών αναγκών. 
S~ 
ΠΑΡΑΡΤΗΜΑ 1 
1. ΜΗΤΡΩΟ ΓΕΩΡΓΙΚΩΝ ΕΚΜΕΤΑΛΛΕΥΣΕΩΝ 
Το βασικό πλαίσιο για το σχεδιασμό των ερευνών είναι το μητρώο γεωργικών 
εκμεταλλεύσεων που καταρτίστηκε από την απογραφή γεωργίας - κτηνοτροφίας του 
1991 και περιλαμβάνει 860.000 περίπου γεωργικές, κτηνοτροφικές ή μικτές 
γεωργοκτηνοτροφικές εκμεταλλεύσεις, πάνω από συγκεκριμένα κατώφλια εκτάσεων 
ή αριθμού ζώων. 
Ο καθορισμός των βασικών αρχών σχεδιασμού και διαχείρισης του μητρώου έγινε με 
βάση τη διαδικασία που ανέπτυξε τα τελευταία χρόνια η Eurostat για την τυποποίηση 
των ορισμών, του περιεχομένου και των μεθοδολογιών διαχείρισης των αρχείων, με 
στόχο τη βελτίωση της συγκρισιμότητάς τους και της ποιότητας των στοιχείων. 
Οι βασικές κατευθυντήριες αρχές στις οποίες στηρίχθηκε ο σχεδιασμός του μητρώου 
είναι: 
• η σαφής και εξατομικευμένη αναγνώριση των επιμέρους γεωργικών 
εκμεταλλεύσεων· 
• ο εντοπισμός της γεωγραφικής θέσης των εκμεταλλεύσεων (έδρα της 
εκμετάλλευσης στην περίπτωση νομικού προσώπου ή διεύθυνση της μόνιμης 
κατοικίας του κατόχου της, αν πρόκειται για φυσικό πρόσωπο)· 
• πληροφορίες για την παρουσία και την σπουδαιότητα συγκεκριμένων 
επιχειρησιακών χαρακτηριστικών· 
• η δυνατότητα εξατομικευμένης καταγραφής και κατάταξης των γεωργικών 
εκμεταλλεύσεων με βάση τα χαρακτηριστικά αυτά. 
Για την επιλογή των μεταβλητών του μητρώου λήφθηκαν υπόψη, αφενός, μεταξύ 
άλλων, οι απαιτήσεις των ετήσιων γεωργικών ερευνών όσον αφορά τη λήψη 
μεταβλητών προοριζόμενων για τη στρωματοποίηση των προς δειγματοληψία 
εκμεταλλεύσεων και, αφετέρου, οι απαιτήσεις που προκύπτουν από την ενημέρωση 
του καταλόγου των εκμεταλλεύσεων που θα συμμετάσχουν στη μελλοντική γεωργική 
απογραφή. 
Η συντήρηση του μητρώου γίνεται μέσω ενός μηχανισμού ενημέρωσης των 
μεταβλητών του, που αξιοποιεί στοιχεία ενδογενών και εξωγενών πηγών. 
Το μητρώο ενημερώνεται βασικά από τις ετήσιες δειγματοληπτικές έρευνες 
(ενδογενείς πηγές), σε ένα ποσοστού του συνολικού αριθμού εκμεταλλεύσεων του 
μητρώου, ως προς τις μεταβολές των εκμεταλλεύσεων (θάνατοι - γεννήσεις και 
μετατοπίσεις των εκμεταλλεύσεων μέσα στις τάξεις μεγέθους) και τα ειδικά 
χαρακτηριστικά κάθε έρευνας. 
£ 
Δευτερευόντως, το μητρώο ενημερώνεται από τα μητρώα διαφόρων διοικητικών 
πηγών (εξωγενείς πηγές), π.χ. Υπουργείου Γεωργίας, Υπουργείου Οικονομικών κτλ. 
Η ενημέρωση από διοικητικές πηγές παρουσίαζε προβλήματα. Ο βαθμός συσχέτισης 
των μητρώων δεν ήταν ικανοποιητικός, λόγω της έλλειψης κοινού διακριτικού 
στοιχείου που αποτελεί το "κλειδί" για την αμφιμονοσήμαντη σύνδεση των 
εκμεταλλεύσεων των μητρώων. 
Η ΕΣΥΕ, στοχεύοντας στην τήρηση ποιοτικού μητρώου, το οποίο εξασφαλίζει και 
την ποιότητα των παραγόμενων στατιστικών πληροφοριών, διενήργησε το 1996 
ειδική απογραφική έρευνα για την ενημέρωση του συνόλου των εκμεταλλεύσεων του 
μητρώου, ως προς όλες τις μεταβλητές του, καθώς και τη συλλογή των πληροφοριών 
"κλειδιών" (αριθμός δελτίου αστυνομικής ταυτότητας και αριθμός φορολογικού 
μητρώου), για τη σύνδεση του με τα διοικητικά μητρώα. 
2. ΕΙΛΙΚΗΕΡΕΥΝΑ ΕΝΗΜΕΡΩΣΗΣ ΤΟΥ ΜΗΤΡΩΟΥ 
Η ειδική έρευνα ενημέρωσης του μητρώου ήταν μια απογραφική έρευνα -που 
διενεργήθηκε κατά τη διάρκεια της περιόδου Αυγούστου - Οκτωβρίου 1996 στο 
σύνολο των δήμων και κοινοτήτων της χώρας. Η έρευνα αυτή βασίστηκε στο μητρώο 
γείοργικών εκμεταλλεύσεων που καταρτίστηκε από τα στοιχεία της απογραφής 
γεωργίας - κτηνοτροφίας του 1991. Τα στοιχεία λήφθηκαν έπειτα από συνέντευξη 
του κατόχου της εκμετάλλευσης από τους ερευνητές, στον τόπο μόνιμης κατοικίας 
του. Για τον εντοπισμό των νέων εκμεταλλεύσεων χρησιμοποιήθηκαν μητρώα και 
αρχεία των διευθύνσεων γεωργίας, των αγροτικών συνεταιρισμών, διαφόρων 
οργανισμών κτλ. Τη δυνατότητα αυτή παρέχει ο πρόσφατος νόμος 2392/96 σχετικά 
με την "πρόσβαση της Γενικής Γραμματείας της Εθνικής Στατιστικής Υπηρεσίας της 
Ελλάδος (ΕΣΥΕ) σε διοικητικές πηγές και διοικητικά αρχεία, επιτροπή στατιστικού 
απορρήτου, ρύθμιση θεμάτων διενέργειας απογραφών και στατιστικών εργασιών 
κτλ.". 
Η έρευνα οργανώθηκε με μεγάλη προσοχή και μελέτη, έτσι ώστε να εξασφαλιστεί η 
ποιότητα των συλλεγόμενων πληροφοριών και να διασφαλιστεί το επιδιωκόμενο 
αποτέλεσμα με την ενημέρωση του μητρώου και τη δημιουργία ποιοτικού πλαισίου 
σχεδιασμού των ερευνών. 
Οι ενέργειες και τα μέτρα που λήφθηκαν για το σκοπό αυτό ήταν: 
- διενέργεια δοκιμαστικής (πιλοτικής) έρευνας το 1995, τα αποτελέσματα της 
οποίας επέτρεψαν την καλύτερη επικέντρωση της έρευνας 1996 
(μικροαπογραφής)· 
- σχεδιασμός ερωτηματολογίων · 
- οργανώθηκαν ειδικές εκπαιδευτικές συγκεντρώσεις στο κέντρο και στην 
περιφέρεια και παρασχέθηκαν οδηγίες, προφορικές και γραπτές, για τη 
συμπλήρωση και την επεξεργασία των ερωτηματολογίων · 
% 
συγκροτήθηκε κεντρική ομάδα εργασίας στην ΕΣΥΕ, καθώς και δημοτικές και 
κοινοτικές ομάδες εργασίας στους δήμους και στις κοινότητες με πληθυσμό άνω 
των 1.000 κατοίκων και με μεγάλο αριθμό εκμεταλλεύσεων· 
καταρτίστηκε ειδικό πρόγραμμα ευρείας προβολής της έρευνας με αφίσες, 
ενημερωτικά φυλλάδια και ειδικό τηλεοπτικό και ραδιοφωνικό μήνυμα που 
μεταδιδόταν από τα κρατικά μέσα μαζικής ενημέρωσης καθημερινά και καθόλο το 
διάστημα διεξαγωγής της έρευνας· 
σχεδιάστηκαν ειδικά προγράμματα επεξεργασίας και ποιοτικών ελέγχων των 
συλλεγόμενων στοιχείων της έρευνας σε νομαρχιακό και'σε εθνικό επίπεδο· 
η διενέργεια και η επεξεργασία της έρευνας έγιναν σύμφωνα με το αποκεντρωτικό 
σύστημα διενέργειας των γεωργικών ερευνών. Σε εθνικό επίπεδο έγινε, μετά την 
επεξεργασία της, ο ποιοτικός έλεγχος των στοιχείων του μητρώου κάθε νομού. 
Τέλος, από τα στοιχεία αυτά ενημερώθηκε το γενικό μητρώο. 
r 
ΠΑΡΑΡΤΗΜΑ 2 
ΥΠΟΜΝΗΣΗ TOY 
ΧΡΟΝΟΔΙΑΓΡΑΜΜΑ ΤΟΣ 
Αρχικά προβλεπόταν να υλοποιηθεί το πρόγραμμα σε πέντε έτη (1986-1990), με 
γεωγραφική διάδοση η οποία θα άρχιζε στην περιφέρεια Μακεδονίας - Θράκης το 1986 και 
θα κατέληγε στην Κρήτη το 1990. Ωστόσο, χάρη στις δύο παρατάσεις που δόθηκαν στην 
Ελλάδα με τις αποφάσεις του Συμβουλίου 90/386/ΕΟΚ και 92/582/ΕΟΚ, η ημερομηνία 
ολοκλήρωσης του προγράμματος μετατέθηκε για το 1996. Το νέο χρονοδιάγραμμα έχει ως 
εξής: 
1986 
1987 
1988 
1989 
1990 
1991 
1992 
1993 
1994 
!995 
996 πρώτο έτος 
δεύτερο έτος 
τρίτο έτος 
τέταρτο έτος 
πέμπτο έτος 
έκτο έτος 
έβδομο έτος 
όγδοο έτος 
ένατο έτος 
δέκατο έτος 
ενδέκατο έτος Μακεδονία · 
Μακεδονία, Θράκη, Θεσσαλία, Ήπειρος · 
Μακεδονία, Θράκη, Θεσσαλία, Ήπειρος, Στερεά 
Ελλάδα και Ιόνιοι Νήσοι · 
Μακεδονία, Θράκη, Θεσσαλία, Ήπειρος, Στερεά 
Ελλάδα, Ιόνιοι Νήσοι και Πελοπόννησος· 
Μακεδονία, Θράκη, Θεσσαλία, Ήπειρος, Στερεά 
Ελλάδα, Ιόνιοι Νήσοι, Πελοπόννησος και Κρήτη· 
Μακεδονία, Θράκη, Θεσσαλία, Ήπειρος, Στερεά 
Ελλάδα, Ιόνιοι Νήσοι, Πελοπόννησος και Κρήτη, Νήσοι 
Αιγαίου (Βορείου και Νοτίου)· 
Πρώτη δοκιμαστική εφαρμογή του νέου συστήματος στο 
σύνολο της Ελλάδας· 
Δημιουργία μιας βάσης δειγματοληψίας με κύριο άξονα 
τα αποτελέσματα της γενικής απογραφής γεωργίας -
κτηνοτροφίας του 1991· 
Επέκταση της τηλεπισκόπησης στο σύνολο της 
ηπειρωτικής χώρας και στην Κρήτη· 
Εφαρμογή συνδυασμένων δράσεων μεταξύ της 
κεντρικής και της περιφερειακής τεχνικοδιοικητικής 
υποδομής που αναπτύχθηκαν αντίστοιχα από τη 
Στατιστική Υπηρεσία και το Υπουργείο Γεωργίας κατά 
την εκτέλεση του προγράμματος ερευνών οι οποίες 
διενεργήθηκαν από τη Στατιστική Υπηρεσία · 
Κανονική λειτουργία του νέου συστήματος στο σύνολο 
της Ελλάδας · 
Παρακολούθηση και κριτική ανάλυση των 
αποτελεσμάτων που λήφθηκαν κατά το πρώτο έτος 
κανονικής εφαρμογής. 
Το Νοέμβριο του 1997, η Επιτροπή θα υποβάλει στο Συμβούλιο έκθεση σχετικά με την 
εκτέλεση του προγράμματος, στην οποία θα πρέπει να αναφέρονται τα ληφθέντα 
αποτελέσματα. 
ρ 
ΠΑΡΑΡΤΗΜΑ 3 
ΚΑΤΑΣΤΑΣΗ ΔΑΠΑΝΩΝ ΓΙΑ ΤΟ 1996 
Υΐϊουργείο Εθνικής Οικονομίας -
Γενική Γραμματεία ΕΣΥΕ 
Κατηγορίες δαπανών Καταβληθέντα 
ποσά 
ΔΡΧ ECU Υπουργείο Γεωργίας 
Υποχρεώσεις 
1996 
που πρέπει να 
πληρωθούν το 
1997 ECU 
Ι. ΔΑΠΑΝΕΣ ΥΠΟΔΟΜΗΣ 629 906 908 
1. Ανάπτυξη μηχανογραφικής 430 448 413 
υποστήριξης 
i) Γενική Γραμματεία ΕΣΥΕ 329 719 674 
Η) Υπουργείο Γεωργίας 100 728 739 
2. Τεχνική και επιστημονική υποστήριξη 25 000 000 
i) Γενική Γραμματεία ΕΣΥΕ 
ii) Υπουργείο Γεωργίας 25 000 000 
3. Διάφορες δαπάνες 174 458 495 
i) Γενική Γραμματεία ΕΣΥΕ 91 740 400 
ii) Υπουργείο Γεωργίας 82 178 095 2 078 983 181 465 160 
181 465 160 
181 465 160 598 918 
II. ΔΑΠΑΝΕΣ ΣΤΑΤΙΣΤΙΚΩΝ 
ΕΦΑΡΜΟΓΩΝ 
i) Γενική Γραμματεία ΕΣΥΕ 
1. Έρευνες ζωικού κεφαλαίου 
2. Αμπελουργικές καλλιέργειες 
3. Οπωροφόρα δένδρα 
4. Σιτηρά 
5. Ειδική έρευνα ενημέρωσης του 
μητρώου 
6. Αναδιάρθρωση των γεωργικών 
στατιστικών 
7. Ετήσια γεωργική έρευνα 
ii) Υπουργείο Γεωργίας 
1. Στατιστικές εφαρμογές 
2. Τηλεπισκόπηση 894 971 235 2 953 817 
757 396 624 
42 100 000 
13 000 000 
27 466 419 
16 000 000 
541 054 502 
8 259 747 
109 524 956 
137 574 611 
72 094 331 
65 480 280 73 707 020 243 267 
51 574 391 
51 574 391 
22 132 629 
22 132 629 
ΣΥΝΟΛΟ 1 524 878 143 5 032 800 255 172 180 842 185 
ΓΕΝΙΚΟ ΣΥΝΟΔΟ 1 780 050 323 5 874 986 
1 ECU = 302,988 ΑΡΧ 

ISSN 0254-1483 
COM(97) 665 τελικό 
ΕΓΓΡΑΦΑ 
GR 03 01 13 
Αριθ. καταλόγου : CB-CO-97-683-GR-C 
ISBN 92-78-28675-3 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο